《送汪象先伯仲还新安二首 其一》
明代·胡应麟

叹息金兰逝，参差玉树长。多才秦别驾，雅量陆平章。

马鬣封仍下，龙门副永藏。河桥相送地，抆泪滴干将。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。